S-48/2019

Mál þetta, sem dómtekið var 6 .mars sl., er höfðað með ákæru, útgefinni af lögreglustjóranum á höfuðborgarsvæðinu 29. janúar 2019, á hendur L-x-x B-x-x, kt. 000000-0000, [...], Hafnarfirði, M-x-x F-x-x C-x-x, kt. 000000-0000, [...], Reykjavík, og T-x-x M-x-x, kt. 000000-0000, [...], Reykjavík.

I.

1. Gegn ákærðu M-x-x og T-x-x fyrir þjófnað með því að hafa, þriðjudaginn 9. október 2018, í félagi brotist inn í verslun Olís við Hamraborg í Kópavogi með því að spenna upp hurð og þaðan stolið tóbaksvarningi að verðmæti 476.396 krónum.

Telst þessi háttsemi varða við 1. mgr. 244. gr. almennra hegningarlaga nr. 19/1940.

II.

2. Gegn ákærðu L-x-x, M-x-x og T-x-x fyrir þjófnað með því að hafa, þriðjudaginn 23. október 2018, í félagi brotist inn í verslun Gullnestis, við Gylfaflöt í Reykjavík, með því að spenna upp bakhurð og þaðan stolið tóbaksvarningi að verðmæti 212.346 krónum, auk lyklakassa að óþekktu verðmæti.

Telst þessi háttsemi varða við 1. mgr. 244. gr. almennra hegningarlaga nr. 19/1940.

3. Gegn ákærðu L-x-x, M-x-x og T-x-x fyrir þjófnað með því að hafa, þriðjudaginn 23. október 2018, í félagi brotist inn í verslun Olís við Hamraborg í Kópavogi með því að spenna upp rennihurð og þaðan stolið tóbaksvarningi samtals að áætluðu verðmæti 299.217 krónum.

Telst þessi háttsemi varða við 1. mgr. 244. gr. almennra hegningarlaga nr. 19/1940.

Gegn ákærða, M-x-x, fyrir eftirtalin brot, framin í Reykjavík árið 2018:

4. Umferðarlagabrot með því að hafa, fimmtudaginn 6. september, ekið bifreiðinni [...] sviptur ökurétti og undir áhrifum ávana- og fíkniefna um Bústaðarveg, við Sléttuveg (í blóði mældist amfetamín 120 ng/ml og tetrahýdrókannabínól 5,3 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

5. Umferðarlagabrot með því að hafa, fimmtudaginn 13. september, ekið bifreiðinni [...] sviptur ökurétti og undir áhrifum ávana- og fíkniefna suður Arnarbakka við Jörfabakka (í blóði mældist amfetamín 425 ng/ml og tetrahýdrókannabínól 33 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

6. Fíkniefnalagabrot með því að hafa, þriðjudaginn 24. október, haft í vörslum sínum 1,73 g af maríjúana sem lögregla fann innanklæða á ákærða, á lögreglustöðinni við Hverfisgötu, í kjölfar handtöku.

Telst þessi háttsemi varða við 1. mgr. 244. gr. almennra hegningarlaga nr. 19/1940.

III.

Gegn ákærða, T-x-x, fyrir eftirtalin brot, framin í Reykjavík árið 2018 nema annað sé tekið fram:

7. Þjófnað með því að hafa, föstudaginn 24. nóvember 2017, brotist inn í bifreiðina [...], þar sem hún stóð utan við [...], og þaðan stolið sólgleraugum að óþekktu verðmæti.

Telst þessi háttsemi varða við 1. mgr. 244. gr. almennra hegningarlaga nr. 19/1940.

8. Þjófnað með því að hafa, miðvikudaginn 13. desember 2017, brotist inn í bifreiðina [...], þar sem hún stóð utan við [...], þaðan stolið veski sem innihélt greiðslukort, tveimur eldsneytiskortum, sólgleraugum að óþekktu verðmæti og reiðufé að fjárhæð 14.000 krónum í það minnsta.

Telst þessi háttsemi varða við 1. mgr. 244. gr. almennra hegningarlaga nr. 19/1940.

9. Umferðarlagabrot með því að hafa, miðvikudaginn 3. janúar, ekið bifreiðinni [...] sviptur ökurétti og undir áhrifum ávana- og fíkniefna um Álfheima og á bifreiðastæði við Iceland í Glæsibæ (í blóði mældist tetrahýdrókannabínól 3,2 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

10. Umferðarlagabrot með því að hafa, mánudaginn 15. janúar, ekið bifreiðinni [...] sviptur ökurétti og undir áhrifum ávana- og fíkniefna um Norðurhóla, við Spóahóla (í blóði mældist tetrahýdrókannabínól 8 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

11. Umferðarlagabrot með því að hafa, fimmtudaginn 3. maí, ekið bifreiðinni [...] sviptur ökurétti og undir áhrifum ávana- og fíkniefna um Norðurhóla, við Spóahóla (í blóði mældist amfetamín 115 ng/ml og tetrahýdrókannabínól 3,9 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

12. Umferðarlagabrot með því að hafa, miðvikudaginn 9. maí, ekið bifreiðinni [...] sviptur ökurétti og undir áhrifum ávana- og fíkniefna um Langarima við Hallsveg (í blóði mældist amfetamín 115 ng/ml og tetrahýdrókannabínól 3,4 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

13. Umferðarlagabrot með því að hafa, laugardaginn 11. ágúst, ekið bifreiðinni [...] sviptur ökurétti suður Reykjanesbraut við Kaplakrika í Hafnarfirði.

Telst þessi háttsemi varða við 1. mgr. 48., sbr. 1. mgr. 100. gr. umferðarlaga nr. 50/1987.

14. Umferðar- og fíkniefnalagabrot með því að hafa, sunnudaginn 12. ágúst, ekið bifreiðinni [...] sviptur ökurétti og undir áhrifum ávana- og fíkniefna norður Njarðarbraut við Borgarveg, Reykjanesbæ (í blóði mældist amfetamín 185 ng/ml og tetrahýdrókannabínól 6,2 ng/ml) og haft í vörslum sínum 1,44 g af maríjúana og 0,93 g af amfetamíni sem lögregla fann við leit í bifreiðinni.

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

15. Umferðarlagabrot með því að hafa, mánudaginn 13. ágúst, ekið bifreiðinni [...] sviptur ökurétti og undir áhrifum ávana- og fíkniefna austur Stekkjarbakka við Vatnsveituveg (í blóði mældist amfetamín 30 ng/ml og tetrahýdrókannabínól 2,6 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

16. Umferðarlagabrot með því að hafa, sunnudaginn 19. ágúst, ekið bifreiðinni [...] sviptur ökurétti austur Bústaðarveg og norður Litluhlíð undir áhrifum ávana- og fíkniefna (í blóði mældist amfetamín 175 ng/ml og tetrahýdrókannabínól 4 ng/ml). Á gatnamótum Bústaðarvegar og Litluhlíðar ók ákærði gegn rauðu umferðarljósi og í veg fyrir bifreiðina [...] sem ekið var vestur Bústaðarveg með þeim afleiðingum að árekstur varð.

Telst þessi háttsemi varða við 1. og 2. mgr. 5. gr., 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

17. Umferðarlagabrot með því að hafa, þriðjudaginn 21. ágúst, ekið bifreiðinni [...] sviptur ökurétti austur Arnarbakka við Dvergabakka.

Telst þessi háttsemi varða við 1. mgr. 48., sbr. 1. mgr. 100. gr. umferðarlaga nr. 50/1987.

18. Umferðarlagabrot með því að hafa, fimmtudaginn 23. ágúst, ekið bifreiðinni [...] sviptur ökurétti og undir áhrifum ávana- og fíkniefna um Norðurfell við Asparfell (í blóði mældist amfetamín 200 ng/ml og tetrahýdrókannabínól 2,5 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

19. Umferðarlagabrot með því að hafa, mánudaginn 27. ágúst, ekið bifreiðinni [...] sviptur ökurétti og undir áhrifum ávana- og fíkniefna norður Höfðabakka við Bíldshöfða (í blóði mældist amfetamín 245 ng/ml og tetrahýdrókannabínól 7,7 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

20. Umferðarlagabrot með því að hafa, fimmtudaginn 6. september, ekið bifreiðinni [...] sviptur ökurétti og undir áhrifum ávana- og fíkniefna um Bústaðarveg við Landspítalann (í blóði mældist amfetamín 215 ng/ml og tetrahýdrókannabínól 1,8 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

21. Umferðarlagabrot með því að hafa, miðvikudaginn 19. september, ekið bifreiðinni [...] sviptur ökurétti og undir áhrifum ávana- og fíkniefna um Laugaveg við Nóatún (í blóði mældist amfetamín 210 ng/ml tetrahýdrókannabínól 7,6 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

22. Umferðarlagabrot með því að hafa, sunnudaginn 23. september, ekið bifreiðinni [...] sviptur ökurétti og undir áhrifum ávana- og fíkniefna um Seljabraut og Engjasel (í blóði mældist amfetamín 65 ng/ml tetrahýdrókannabínól 4,8 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

23. Umferðarlagabrot með því að hafa, sunnudaginn 30. september, ekið bifreiðinni [...] sviptur ökurétti og undir áhrifum ávana- og fíkniefna um Vesturberg við Iceland (í blóði mældist amfetamín 190 ng/ml tetrahýdrókannabínól 2,1 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

24. Umferðarlagabrot með því að hafa, fimmtudaginn 11. október, ekið bifreiðinni [...] sviptur ökurétti og undir áhrifum ávana- og fíkniefna um Höfðabakka við Stekkjarbakka (í blóði mældist amfetamín 365 ng/ml tetrahýdrókannabínól 18 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist að ákærðu T-x-x og M-x-x verði dæmdir til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Loks er þess krafist að gerð verði upptæk framangreind 3,17 g af maríjúana og 0,93 g af amfetamíni samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.

Verjendur ákærðu krefjast allir vægustu refsingar sem lög leyfa fyrir hönd þeirra og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu, L-x-x, M-x-x og T-x-x, hafa allir skýlaust játað brot sín. Sannað er með játningu þeirra og öðrum gögnum málsins að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru. Það athugast þó að í 6. lið ákæru, þar sem ákærði, M-x-x, er ákærður fyrir vörslur fíkniefna, að láðst hefur að heimfæra þá háttsemi undir viðeigandi lagaákvæði. Að mati dómsins þykir þó ekki varhugavert að sakfella ákærða fyrir það brot, enda á það sér stoð í framlögðum málsgögnum, og þótti vörn þrátt fyrir þessa ágalla ekki áfátt, sbr. 1. mgr. 180. gr. sömu laga.

Ákærði, L-x-x B-x-x, er fæddur í [...] en hann er í máli þessu sakfelldur fyrir tvö þjófnaðarbrot. Samkvæmt framlögðu sakavottorði, dagsettu 18. janúar 2019, hefur ákærði nokkrum sinnum gengist undir greiðslu sektar hjá embætti lögreglustjórans á höfuðborgarsvæðinu, ýmist fyrir að aka án ökuréttinda eða sviptur ökurétti. Sakaferill ákærða hefur þannig ekki áhrif á ákvörðun refsingar hans í málinu. Svo sem fyrr greinir hefur ákærði skýlaust játað brot sín og verður það virt honum til refsimildunar. Á hinn bóginn liggur fyrir að brot hans voru framin í félagi við aðra meðákærðu og verður því við ákvörðun refsingar jafnframt litið til 2. mgr. 70. gr. almennra hegningarlaga nr. 19/1940. Með hliðsjón af framangreindu og sakarefni málsins þykir refsing ákærða, L-x-x, þannig hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, M-x-x F-x-x C-x-x, er fæddur í [...]. Samkvæmt framlögðu sakavottorði, dagsettu 18. janúar 2019, gekkst ákærði undir greiðslu tveggja sekta hinn 20. mars 2017 fyrir að aka undir áhrifum ávana- og fíkniefna án ökuréttar, annars vegar hjá embætti lögreglustjórans á Vesturlandi og hins vegar embætti lögreglustjórans á höfuðborgarsvæðinu. Þá var ákærði dæmdur í 30 daga fangelsi, skilorðsbundið til tveggja ára, fyrir þjófnað með dómi Héraðsdóms Reykjavíkur hinn 22. mars 2017. Loks gekkst ákærði undir viðurlagaákvörðun hjá Héraðsdómi Reykjavíkur hinn 16. maí 2018 fyrir að aka undir áhrifum ávana- og fíkniefna, sviptur ökurétti. Ákærði er í máli þessu sakfelldur fyrir þrjú þjófnaðarbrot, vörslur fíkniefna og fyrir að aka í tvígang undir áhrifum ávana- og fíkniefna, sviptur ökurétti. Við ákvörðun refsingar verður því við það miðað að ákærði sé nú í þriðja sinn fundinn sekur um að aka undir áhrifum ávana- og fíkniefna og öðru sinni sviptur ökurétti.

Með brotum sínum hefur ákærði rofið skilorð fyrrnefnds dóms Héraðsdóms Reykjavíkur frá 22. mars 2017. Ber því að taka þá refsingu upp og gera ákærða refsingu í einu lagi, sbr. 60. gr. almennra hegningarlaga nr. 19/1940. Svo sem fyrr greinir hefur ákærði greiðlega játað þau brot sem honum eru gefin að sök og verður það virt honum til refsimildunar. Á hinn bóginn liggur fyrir að þjófnaðarbrot hans voru framin í félagi við aðra meðákærðu og verður því við ákvörðun refsingar jafnframt litið til 2. mgr. 70. gr. almennra hegningarlaga nr. 19/1940. Með hliðsjón af framangreindu, sem og sakarefni málsins og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í fimm mánuði en fresta skal fullnustu 60 daga af refsingunni og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði T-x-x M-x-x er fæddur í [...]. Ákærði er í málinu sakfelldur fyrir fimm þjófnaðarbrot, vörslur fíkniefna og margítrekuð umferðarlagabrot. Samkvæmt framlögðu sakavottorði, dagsettu 18. janúar 2019, á ákærði nokkurn sakaferil að baki þrátt fyrir ungan aldur. Meðal annars gekkst ákærði undir greiðslu sektar fyrir þjófnað hjá embætti lögreglustjórans á höfuðborgarsvæðinu hinn 9. apríl 2015. Þá var ákærði dæmdur í 5 mánaða fangelsi með dómi Héraðsdóms Reykjavíkur hinn 13. apríl 2016, skilorðsbundið í tvö ár, meðal annars fyrir vörslur fíkniefna, þjófnað, hylmingu og eignaspjöll. Hinn 20. janúar 2017 gekkst ákærði undir greiðslu sektar hjá embætti lögreglustjórans á höfuðborgarsvæðinu fyrir að aka undir áhrifum ávana- og fíkniefna, án ökuréttar. Með viðurlagaákvörðun Héraðsdóms Reykjavíkur hinn 25. september 2017 gekkst ákærði undir greiðslu sektar, aftur fyrir að aka undir áhrifum ávana- og fíkniefna, sviptur ökurétti. Þá var ákærði nú síðast dæmdur í 4 mánaða fangelsi, þar af voru 30 dagar skilorðsbundnir til tveggja ára, með dómi Héraðsdóms Reykjavíkur hinn 21. mars 2018, meðal annars fyrir vörslur fíkniefna og fyrir að aka undir áhrifum ávana- og fíkniefna, sviptur ökurétti. Verður því við ákvörðun refsingar í málinu miðað við að ákærði hafi nú í fjórða sinn eftir að hann varð fullra 18 ára og innan ítrekunartíma, sbr. 3. mgr. 71. gr,. almennra hegningarlaga nr. 19/1940, gerst sekur um að aka undir áhrifum ávana- og fíkniefna og í þriðja sinn sviptur ökurétti.

Brot ákærða T-kk-ef samkvæmt ákæruliðum 7-10 voru framin fyrir uppkvaðningu fyrrnefnds dóms Héraðsdóms Reykjavíkur frá 21. mars 2018 og verður ákærða því dæmdur hegningarauki samkvæmt 78. gr. almennra hegningarlaga hvað þau brot varðar. Þá hefur ákærði með brotum sínum rofið skilorð bæði dóms Héraðsdóms Reykjavíkur frá 16. apríl 2016 og dóms sama dómstóls frá 21. mars 2018. Ber því að taka upp refsingu dómsins frá 16. apríl 2016 og skilorðshluta dómsins frá 21. mars 2018 og gera ákærða refsingu í einu lagi, sbr. 60. gr. almennra hegningarlaga nr. 19/1940.

Svo sem áður er rakið hefur ákærði skýlaust játað brot sín og verður það virt honum til refsimildunar. Á hinn bóginn liggur fyrir að að umferðarlagabrot ákærða eru margítrekuð. Þá voru þjófnaðarbrot hans auk þess framin í félagi við aðra meðákærðu og verður því við ákvörðun refsingar jafnframt litið til 2. mgr. 70. gr. almennra hegningarlaga nr. 19/1940. Með hliðsjón af framangreindu, sem og sakarefni þessa máls, dómvenju og 77. gr. almennra hegningarlaga, þykir refsing ákærða hæfilega ákveðin fangelsi í tvö ár. Að sakaferli ákærða virtum þykir ekki efni til að skilorðsbinda refsinguna. Frá refsingunni dregst gæsluvarðhald sem ákærði sætti frá 24.-30. október sl.

Með vísan til lagaákvæða í ákæru er ákærði, M-x-x F-x-x C-x-x, sviptur ökurétti ævilangt frá birtingu dómsins að telja. Þá er áréttuð ævilöng svipting ökuréttar ákærða, T-x-x M-x-x, frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 3,17 g af maríjúana og 0,93 g af amfetamíni sem lögregla lagði hald á við rannsókn málsins.

Ákærði L-x-x B-x-x, greiði málsvarnarþóknun skipaðs verjanda síns, S-kk-ef S. F-kk-ef lögmanns, 168.640 krónur, að meðtöldum virðisaukaskatti. Engan sakarkostnað leiddi af þætti ákærða L-x-x í málinu.

Ákærði, M-x-x F-x-x C-x-x, greiði málsvarnarþóknun skipaðs verjanda sína, I-kk-ef F-kk-ef Á-kk-ef lögmanns, 126.480 krónur, að meðtöldum virðisaukaskatti og 287.624 krónur í annan sakarkostnað.

Ákærði, T-x-x M-x-x, greiði málsvarnarþóknun skipaðs verjanda síns á rannsóknarstigi málsins, U-kk-ef A-kk-ef E-kk-ef lögmanns, 458.490 krónur, að virðisaukaskatti meðtöldum og skipaðs verjanda síns fyrir dómi, I-kk-ef F-kk-ef Á-kk-ef lögmanns, 316.200 krónur, einnig að virðisaukaskatti meðtöldum. Þá greiði ákærði, T-x-x, jafnframt 1.835.219 krónur í annan sakarkostnað.

Af hálfu ákæruvaldsins flutti málið S-kvk-nf H. B-x-x saksóknarfulltrúi fyrir hönd G-kk-ef Þ-kk-ef S-kk-ef aðstoðarsaksóknara.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, L-x-x B-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, L-x-x B-x-x, greiði málsvarnarþóknun skipaðs verjanda síns, S-kk-ef S. F-kk-ef lögmanns, 168.640 krónur.

Ákærði, M-x-x F-x-x C-x-x, sæti fangelsi í fimm mánuði en fresta skal fullnustu 60 daga af refsingunni og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, M-x-x F-x-x C-x-x, er sviptur ökurétti ævilangt frá birtingu dómsins að telja.

Ákærði M-x-x F-x-x C-x-x, greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 126.480 krónur og 287.624 krónur í annan sakarkostnað.

Ákærði, T-x-x M-x-x, sæti fangelsi í tvö ár. Til frádráttar refsingunni komi gæsluvarðhald sem ákærði sætti frá 24.-30.október sl.

Áréttuð er ævilöng svipting ökuréttar ákærða, T-x-x M-x-x, frá birtingu dómsins að telja.

Upptæk eru gerð til ríkissjóðs 3,17 g af maríjúana og 0,93 g af amfetamíni.

Ákærði, T-x-x M-x-x, greiði málsvarnarþóknun skipaðs verjanda síns á rannsóknarstigi málsins, U-kk-ef A-kk-ef E-kk-ef lögmanns, 458.490 krónur, og skipaðs verjanda síns fyrir dómi, I-kk-ef F-kk-ef Á-kk-ef lögmanns, 316.200 krónur, og 1.835.219 krónur í annan sakarkostnað.

Þ-kvk-nf L-kvk-nf